Document ID: 31987R3461

NEUVOSTON ASETUS (ETY) N:o 3461/87,
annettu 17 päivänä marraskuuta 1987,
oliiviöljyn kulutustukea koskevista yleisistä säännöistä annetun asetuksen (ETY) N:o 3089/78 muuttamisesta ja poikkeustoimenpiteiden säätämisestä
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(), sellaisena kuin se on viimeksi muutettuna asetuksella (ETY) N:o 1915/87(), ja erityisesti sen 11 artiklan 7 kohdan,
ottaa huomioon komission ehdotuksen,
sekä katsoo, että
asetuksen N:o 136/66/ETY 11 artiklassa perustetaan yhteisössä tuotetun ja markkinoille saatetun oliiviöljyn kulutustukijärjestelmä,
kyseisen asetuksen 35 artiklassa säädetään, että vähittäiskaupan tasolla voidaan pitää kaupan ainoastaan kyseisen asetuksen liitteessä olevan 1 kohdan a ja b alakohdassa sekä 3 ja 6 kohdassa tarkoitettuja öljyjä; tämän vuoksi olisi mukautettava asetus (ETY) N:o 3089/78(), sellaisena kuin se on viimeksi muutettuna asetuksella (ETY) N:o 3788/85(), säätämällä yleistä kauppalaatua olevan neitsytoliiviöljyn jättämisestä kulutustuen ulkopuolelle, ja
asetuksen N:o 136/66/ETY 35 artiklan 3 kohdan mukaisesti jäsenvaltiot voivat poiketa 31 päivään joulukuuta 1989 kestävän jakson ajan samassa artiklassa annetuista säännöksistä oliiviöljyjen ja uutettujen oliiviöljyjen kaupan pitämisen osalta alueellaan; tämä asetus ei saa vaikuttaa tähän mahdollisuuteen; tämän vuoksi on suotavaa säätää poikkeustoimenpiteistä rajoitetuksi ajanjaksoksi,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3089/78 4 artiklan 1 kohdan a alakohta seuraavasti:
"a) joka vastaa yhtä asetuksen N:o 136/66/ETY liitteessä olevan 1 kohdan a ja b alakohdassa sekä 3 ja 6 kohdassa olevista määritelmistä."
2 artikla
Jäsenvaltioissa, jotka soveltavat asetuksen N:o 136/66/ETY 35 artiklan 3 kohdan ensimmäisessä luetelmakohdassa säädettyä poikkeusta, kyseisen asetuksen liitteessä olevan 1 kohdan c alakohdassa tarkoitettu yleistä kauppalaatua oleva neitsytoliiviöljy, joka on pakattu ja saatettu markkinoille komission asetuksen (ETY) N:o 2677/85() säännösten sekä ennen 1 päivää huhtikuuta 1989 kansallisten säännösten mukaisesti, voi saada kulutustukea poiketen siitä, mitä asetuksen (ETY) N:o 3089/78 4 artiklan 1 kohdassa säädetään.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä marraskuuta 1987.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä marraskuuta 1987.

Labels: 3
17
19
15